സ്വര്ണവിലയില് വന് വര്ദ്ധന കൊച്ചി: സംസ്ഥാനത്ത് സ്വര്ണവില കഴിഞ്ഞ രണ്ടുദിവസങ്ങളായി കുറിച്ചത് വന് വര്ദ്ധന. ബുധനാഴ്ച 35,320 രൂപയായിരുന്ന പവന്വില ഇന്നലെയുള്ളത് 35,840 രൂപയില്. ഗ്രാം വില 4,415 രൂപയില് നിന്ന് 4,480 രൂപയിലുമെത്തി. വ്യാഴാഴ്ച 440 രൂപയും ഇന്നലെ 80 രൂപയുമാണ് പവന് കൂടിയത്. ഗ്രാമിന് രണ്ടുദിവസങ്ങളിലായി 65 രൂപ കൂടി. മറ്റ് കറന്സികള്ക്കെതിരെ ഡോളര് ദുര്ബലമായതാണ് സ്വര്ണവില കൂടാന് മുഖ്യകാരണം. രാജ്യാന്തര വിപണിയില് ഔണ്സിന് വില 1,766.16 ഡോളറില് നിന്ന് 1,799.04 ഡോളര് വരെ മുന്നേറിയത് ഇന്ത്യന് വിലയില് പ്രതിഫലിച്ചു.